
אני לדודי תש"ב – ספר המאמרים אידיש

אות ג'
דיבורים טובים








אין רע יורד מלמעלה – הקב"ה הוא תכלית הטוב, ומכיון שהוא כולו טוב, לא יכול לצאת ממנו שום דבר רע. כשמתבוננים בכך, קל יותר לקבל גם את הייסורים הגדולים ביותר, כי יודעים שהם בעצם טוב, רק שהם נראים רע. ילד קטן שהולך לרופא שיניים שפותח לו את הפה ומכאיב, בוכה וצורח. כי הוא לא מבין שהרופא לא מחפש להציק ולעשות לו רע, אלא בדיוק הפוך, לעזור לו. כשהילד קצת גדל, הוא הולך לרופא שיניים ומקבל את כל הייסורים בשמחה, כי הוא יודע שזה אך ורק לטובתו.
אחד המקומות בהן אדמו"ר הזקן מרחיב בנקודה זו, היא האגרת הידועה המצויינת במאמר בהערה 18, אגרת י"א בחלק 'אגרת הקודש' הידועה בשם 'להשכילך בינה'. בקשר לאגרת זו, ישנו סיפור חסידי מיוחד:
רבהּ של העיר ניקולייב, סבו של הרבי מלך המשיח, הגאון החסיד הרב מאיר שלמה ינובסקי, חלה פעם במחלת הטיפוס קשה והמסוכנת, ועל אף מעמדו הנכבד נשלח ל'בית הסגר' מיוחד, שרק מעטים יצאו ממנו בחיים. כאשר נודע הדבר לידידו הקרוב, השוחט החסידי ר' אשר גרוסמן, מיהר להגיע ל'בית ההסגר'. על-אף הסיכון הרב הכרוך בכך, ובהבינו כי אי-אפשר להיכנס פנימה בלי רשות, חיפש את החלון הקרוב ביותר למיטתו של הרב מאיר-שלמה, עמד תחתיו, והחל לקרוא בהתלהבות רבה את האגרת 'להשכילך בינה', בתקווה שהדברים מגיעים לאוזני חברו.
עמד וקרא: "רק מפני שאינו מושג, לכן נדמה לו רע או ייסורים, אבל באמת אין רע יורד מלמעלה, והכול טוב, רק שאינו מושג, לגודל ורוב טובו. וזהו עיקר האמונה שבשבילה נברא האדם – להאמין דלית אתר פנוי מיניה (=שאין חלל פנוי מהקב"ה), ובאור פני מלך חיים . . ומי שמתעצב ומתאונן, מראה בעצמו שיש לו מעט רע וייסורין, וחסר לו איזה טובה, (ו)הרי זה ככופר חס-ושלום. ועל-כן הרחיקו מידת העצבות במאוד חכמי האמת. אבל המאמין לא יחוש משום ייסורים בעולם".
שעה ארוכה קרא ר' אשר את האיגרת כ'קול קורא במדבר', בלי שיזכה לתגובה ובלי לדעת אם קולו מגיע בכלל לאוזני ידידו החולה, הנמק לאיטו בבידוד מוחלט. אף-על-פי-כן התחזק בתקווה שהדברים מגיעים לאוזניים הנכונות ופועלים את פעולתם. למחרת חזר ר' אשר לאותו מקום, וספר ה'תניא' בידו. שוב קרא בקול רם ובהדגשה את דברי האיגרת הנזכרת. כך הוסיף החבר הנאמן לעשות יום אחר יום, שבוע אחר שבוע.
חלפו כמה שבועות ואירע הנס: הרב מאיר-שלמה הצליח להתגבר על המחלה האיומה, החלים ממנה ושוחרר מ'בית ההסגר'. עם התפרסם דבר הבשורה המשמחת מיהרו יהודי ניקולייב לפקוד את בית רבם  ולברכו על החלמתו. הראשון להגיע לבית הרב היה – כמובן –  ר' אשר. בראות הרב את חברו המסור, חיבק אותו באהבה עצומה. "ר' אשר, אתה הצלת אותי ממוות!", קרא אליו בהתרגשות רבה. "קריאתך ולימודך ליד החלון של אותם דברי אלוקים חיים, בלי לדעת אם מישהו שומע אותך, הם שנסכו בי כוחות מחודשים, ומילאו את ליבי תקווה ואמונה כי בעזרת ה' אצליח להתגבר על מחלתי ואשוב לאיתני. הם שעודדו את רוחי המדוכאת וסייעו לגופי להתגבר על המחלה".
חודש הרחמים – חודש אלול הפך לחודש של רחמים וסליחות כבר מהשנה הראשונה שלאחר מתן תורה. לאחר שבני ישראל חטאו בחטא העגל קצף עליהם הקב"ה וביקש לכלותם ומשה רבינו עלה להר פעמיים נוספות, ארבעים היום האחרונים בהם משה רבינו התחנן וביקש רחמים ובסופם הקב"ה מחל - החלו בראש חודש אלול, והסתיימו ביום הכיפורים.
בחסידות מוסבר שבחודש זה מאירים 'י"ג מכילין דרחמי', י"ג מידות הרחמים של הקב"ה, כפי שרמוז גם בפסוק "אני לדודי ודודי לי הרועה בשושנים", שבחודש זה מאירה ה'שושנה' של מידות הרחמים, כי כמו שבגשמיות יש לשושנה י"ג עלים והיא גדלה דווקא בין הקוצים, כך גם 13 מידות הרחמים של הקב"ה באות ומתגלות דווקא היכן שלא התנהגנו כראוי.
בשביל להצליח לעורר אכן את מידות הרחמים, צריך להוסיף בחודש זה בדיבורי תורה ותפילה, ובבקשת סליחה ורחמים.
1. 

2. כתוב 2 סיבות מדוע אל לו לאדם להצטער בייסורים הבאים עליו?
בכל צרתם לו צר - __________________________________________________________________________. 
אין רע יורד מלמעלה - _______________________________________________________________________. 

3. מדוע מי שעצוב מהייסורים שבאים עליו, זה כמו כפירה בקב"ה? ___________________________________________ ________________________________________________________________________________________.
4. הסבר את כוונת חז"ל 'אל תדין את חברך עד שתגיע למקומו'? ____________________________________________ ________________________________________________________________________________________.
5. למדנו באות על החשיבות של לימוד זכות על הזולת, כתוב משהו לא טוב שראית אצל אחד החברים, ולמד עליו זכות:

כף חובה -  ___________________________________ _________________________________________________________________________________________________________________________________. 
כף זכות -  ___________________________________ _________________________________________________________________________________________________________________________________. 


6. כיצד מתקנים את חטא הדיבור?
תשובת המשקל - __________________________________________________________________________. 
זיכוך הדיבור - ____________________________________________________________________________. 
מהם 2 הפרטים שהרבי מציין בנוגע לדיבור בעניני קדושה?
1) ____________________________________.   2)__________________________________________. 
7. ממתי החל חודש אלול להיות 'חודש הרחמים'? ______________________________________________________ _______________________________________________________________________________________.
8. מה הקב"ה נותן לנו ב'הקפה'? וכיצד אנו משלמים לו? __________________________________________________ ________________________________________________________________________________________.

